มันนี่ทูเดย์
ขายพันธบัตร 4 หมื่นล้าน
1 ก.ค. 2559

ขายพันธบัตร 4 หมื่นล้าน
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ได้ออกประกาศกำหนดแผนการออกพันธบัตรธนาคารแห่งประเทศไทย อายุไม่เกิน 15 วัน ในเดือน มิ.ย. 2559 โดยจะออกประมูลขายพันธบัตรรุ่น พ. 26/15/59 วงเงิน 4 หมื่นล้านบาท อายุ 15 วัน ซึ่งจะเปิดประมูลขายในวันนี้ ( 30 มิ.ย.) และกำหนดชำระเงินวันที่ 5 ก.ค. 2559 และครบกำหนดอายุพันธบัตรในวันที่ 20 ก.ค. 2559
ทั้งนี้ การออกพันธบัตร ธปท.เพื่อดูดซับสภาพคล่องในระบบให้อยู่ในระดับที่เหมาะสม สอดคล้องกับความต้องการของระบบเศรษฐกิจ เพราะประเทศไทยมีสภาพคล่องส่วนเกินจำนวนมาก ส่วนหนึ่งเป็นผลจากอัตราดอกเบี้ยต่ำและเศรษฐกิจฟื้นตัวช้า ความต้องการกู้เงินไปลงทุนหรือจับจ่ายใช้สอยจึงลดลงด้วย
โปรโมชั่นเทสโก้ โลตัส วีซ่า
สมาชิกบัตรเครดิตจะได้รับคะแนนสะสมเทสโก้ โลตัส วีซ่า รีวอร์ดส 5 เท่าทันที โดยไม่ต้องลงทะเบียน เพียงใช้จ่ายในหมวดร้านอาหารที่ร่วมรายการครบทุก 800 บาท/เซลส์สลิป จำกัดรับคะแนนสูงสุด 400 คะแนน/บัตร/เดือน หรือใช้จ่ายในหมวดช็อปปิ้ง ไลฟ์สไตล์ หมวดไอทีและเทคโนโลยี ครบทุก 1,000 บาท/เซลส์สลิป จำกัดรับคะแนนสูงสุด 500 คะแนน/บัตร/เดือน ณ ร้านค้าเช่าที่ร่วมรายการที่ตั้งอยู่ภายในพื้นที่เทสโก้ โลตัส พลาซ่า ทั่วประเทศ ตั้งแต่วันนี้ถึง 31 ธ.ค. 2559